OpenLLM-France/wikimedia huggingface dataset:
# Banksia aquilonia

Banksia aquilonia és una espècie d'angiosperma de la família de les proteàcies (Proteaceae) nativa del nord de Queensland, a la costa nord-est d'Austràlia.

## Característiques

Assoleix una altura mitjana de 8 m, posseeix fulles verdes estretes i brillants que mesuren fins a 20 cm de llarg i plomalls de flors d'un color groc clar que mesuren de 6 a 10 cm de llarg; aquestes flors són inflorescències que es manifesten a la tardor. Quan els plomalls maduren, les flors es desprenen i els mateixos desenvolupen fins a 50 fol·licles, cadascun dels quals conté dues llavors.

## Ecoligia

L'espècie habita en zones de bosc humit esclerofil·le i en les vores de boscos plujosos en sòls arenosos. Banksia aquilonia es regenera després d'incendis forestals en fer brotar els xucladors ubicats sota la seva escorça.

## Taxonomia

Alex George va descriure aquesta planta en el seu treball publicat el 1981 sobre el gènere Banksia com una varietat de Banksia integrifolia, però posteriorment la va reclassificar com una espècie separada. Els estudis genètics mostren que està emparentada amb Banksia plagiocarpa, Banksia oblongifolia i Banksia robur.

## Referències

* ↑ «WFO - Banksia aquilonia (A.S.George) A.S.George» (en anglès). [Consulta: 26 juliol 2023].
* ↑ George, Alex S. «Banksia». A: Annette Wilson. Flora of Australia. 17B. CSIRO Publishing / Australian Biological Resources Study, 1999, p. 175–251. ISBN 0-643-06454-0.
* ↑ George, Alex S. The Banksia Book. 3rd. Kenthurst, New South Wales: Kangaroo Press, 1996, p. 229–30. ISBN 0-86417-818-2.
* ↑ George, A. S. «Notes on Banksia L. f». Nuytsia, 11, 1, 1996, pàg. 21–24.
* ↑ Mast, Austin R.; Givnish, Thomas J. «Historical Biogeography and the Origin of Stomatal Distributions in Banksia and Dryandra (Proteaceae) Based on Their cpDNA Phylogeny». American Journal of Botany, 89, 8, 2002, pàg. 1311–23. Arxivat de l'original el 2006-06-12. DOI: 10.3732/ajb.89.8.1311. ISSN: 0002-9122. PMID: 21665734 [Consulta: 12 febrer 2016].
* ↑ Mast, Austin R. «Molecular Systematics of Subtribe Banksiinae (Banksia and Dryandra; Proteaceae) Based on cpDNA and nrDNA Sequence Data: Implications for Taxonomy and Biogeography». Australian Systematic Botany, 11, 4, 1998, pàg. 321–42. DOI: 10.1071/SB97026.
# Domnall mac Caustantín

Domnall mac Caustantín, o Domnall III, va ser rei dels escots de Dál Riata del 781 al 805, o del 811 al 835.

## Biografia

Contràriament als Sincronismes de Flann Mainistreach, que el designen com a "Domnall mac Custantin" , el Duan Albanach concedeix a un rei "Domnall", sense tanmateix anomenar el nom del seu pare, un regnat de 24 anys situat just abans del de Conall mac Tarla, que ell mateix hauria regnat 2 anys abans de ser assassinat el 807. Sobre aquesta base cronològica, el regnat de Domnall sobre Dál Riata es podria datar del 781 al 805.
Els anals irlandesos, si bé és cert que estan incomplets per a aquest període, no esmenten a Domnall, però citen a Donncoirce com a rei de Dál Riata que va morir el 792. L'última data anterior assenyalada respecte a Dál Riata és la de la mort el 781 de Fergus mac Echdach.
Alfred P. Smyth accepta considerar Domnall com un fill del rei Causantín mac Fergusa de la dinastia Dál Riata, que hauria governat aquesta regió mentre el seu putatiu pare governava els pictes abans d'unir els dos regnes l'any 811. De fet, sembla que Dál Riata era compartida en aquell moment entre diversos sobirans.
Més recentment, Alex Woolf, ha continuat considerant a Domnall com un fill de Causantine mac Fergusa, però posposa els 24 anys del seu regnat al període 811 a 835 com a subregulus de Dál Riata sota l'autoritat del seu pare i després del seu oncle que haurien estat només reis dels pictes.
En aquest context, Aed mac Boanta el va succeir durant 4 anys, encara com a rei subordinat dels escots, abans de morir al costat d'Uuen mac Unuist en una lluita contra els víkings.

## Referències

* ↑ Ashley, 1998, p. 205-206.
* ↑ Woolf, 2007, p. 64.
* ↑ Skene, 2007, p. 21.
* ↑ Skene, 2007, p. 61.
* ↑ Annals d'Ulster, AU 807.3. ↑
* ↑ Annals d'Ulster, AU 792.4.
* ↑ Annals d'Ulster, AU 781.3.
* ↑ Woolf, 2007, p. 57-67.
* ↑ Woolf, 2007, p. 66.

## Bibliografia

* Anderson, M. O.. Kings and Kingship in Early Scotland (llibre). John Donald, 2011. ISBN 9781906566302.
* Ashley, Mike. The Mammoth Book of British Kings & Queens (en anglès). Londres: Robinson Londres, 1998. ISBN 1-84119-096-9.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
* Skene, W.F.. Chronicles Of The Picts,Chronicles Of The scots And Other Early Memorials Of Scottich History (en anglès). Kessinger Publishing's, 2007. ISBN 1432551051.
* Woolf, Alex. From Pictland to Alba, 789-1070. Edinburgh University Press, 2007.
# Triplet (futbol)

Un triplet en futbol és la consecució, en una mateixa temporada, de tres dels títols pels quals un equip competeix. En la majoria dels casos un triplet fa referència a la lliga i la copa domèstiques, a més d'una competició internacional.
Aquesta situació s'ha donat, a nivell europeu, en diverses ocasions, quan els següents equips han guanyat la Lliga, la Copa i la Champions League. El FC Barcelona i l'FC Bayern de Múnic són els únics equips que han repetit un triplet:
* Celtic de Glasgow (1967)
* Ajax d'Amsterdam (1972)
* PSV Eindhoven (1988)
* Manchester United FC (1999)
* Futbol Club Barcelona (2009 i 2015)
* Inter de Milà (2010)
* Bayern de Múnic (2013 i 2020)
* Manchester City (2023)
A més els següents equips han guanyat durant la mateixa temporada la Lliga, la Copa i la Copa de la UEFA
* IFK Göteborg (1982)
* Galatasaray SK (2000)
* Futebol Clube do Porto (2003 i 2011)
* CSKA Moscou (2005)
Els següents equips aconseguiren a més algun títol addicional l'any del triplet:
* El Celtic de Glasgow aconseguí a més la Copa de la Lliga escocesa de futbol
* El Manchester United Football Club aconseguí a més la Copa Intercontinental de futbol.
* L'Ajax Amsterdam aconseguí dos títols addicionals; la Copa Intercontinental de futbol i la Supercopa d'Europa de futbol
* L'Inter de Milà també sumà dos títols extres; la Supercopa d'Itàlia i el Mundial de Clubs de la FIFA.
* El Futbol Club Barcelona és l'únic club que ha guanyat sis títols en un mateix any. A més del triplet, l'any 2009 aconseguí la Supercopa d'Espanya de futbol, la Supercopa d'Europa de futbol i el Mundial de Clubs de la FIFA.

## Vegeu també

* Temporada 2008-2009 del FC Barcelona
* Sextet (futbol)

## Referències

* ↑ «El Barça repeteix la fita del 2009 i es converteix en el primer club de la història que guanya dos triplets». 324.cat, 06-06-2015. [Consulta: 6 juny 2015].
* ↑ «El Barça guanya la Champions a Berlín». Vilaweb. [Consulta: 6 juny 2015].
* ↑ «Bayern Knock Down PSG And Complete Their Triplet With Champions League» (en anglès). Arxivat de l'original el 2021-04-12. [Consulta: 24 setembre 2020].
* ↑ «Guardiola fa història: completa el triplet amb el Manchester City amb la Lliga de Campions». Vilaweb, 11-06-2023. [Consulta: 11 juny 2023].
Viccionari
# Apaloderma

Apaloderma és un gènere d'ocells de la família dels trogònids (Trogonidae). Aquests trogons habiten a la selva de l'àrea afrotròpica.

## Taxonomia

Segons la classificació del Congrés Ornitològic Internacional (versió 2.5, 2010) aquest gènere conté tres espècies:
* trogon cuabarrat (Apaloderma vittatum).
* trogon galtagroc (Apaloderma aequatoriale).
* trogon narina (Apaloderma narina).

## Referències

* 1 2 «Mousebirds, Cuckoo Roller, trogons, hoopoes, hornbills» (en anglès). IOC World Bird List Version 13.2. International Ornithologists' Union, 01-07-2023. [Consulta: 27 desembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 288. ISBN 978-84-16728-37-4.
# Pic de Duraneu

El Pic de Duraneu, o de Credells, és una muntanya de 2.528,6 metres que es troba entre les comunes d'Er i de Vallcebollera totes dues a l'Alta Cerdanya, de la Catalunya del Nord.
És a la zona sud-oest del terme d'Er i a la sud-est del de Vallcebollera, al capdamunt de l'Estació d'Er - Puigmal (hi van a parar dos dels telesquís d'aquesta estació). És a prop al nord-oest del Pas dels Lladres i de la Tossa del Pas dels Lladres (el darrer, més allunyat).
El Pic de Duraneu és un indret present en les rutes d'excursionisme a peu o amb esquí de muntanya de la zona dels Puigmal.

## Referències

* ↑ El Pic de Duraneu en els ortofotomapes de l'IGN
* ↑ Gel, 2004.
* ↑ Nuet, 1999.

## Bibliografia

* Gel, Carles. 30 ascensions a peu per la Catalunya Nord. Valls: Cossetània Edicions, 2004 (Azimut, 64). ISBN 84-9791-055 - 9.
* Nuet i Badia, Josep. Núria-Puigmal-Cambradase: Guia d'excursions i travessies. Barcelona: Publicacions de l'Abadia de Montserrat, 1999. ISBN 84-96035-12-3.
# Banks (Alabama)

Banks és una població dels Estats Units a l'estat d'Alabama. Segons el cens del 2007 tenia 223 habitants.

## Demografia

Segons el cens del 2000, Banks tenia 224 habitants, 92 habitatges, i 62 famílies. La densitat de població era de 43 habitants/km².
Dels 92 habitatges en un 29,3% hi vivien nens de menys de 18 anys, en un 53,3% hi vivien parelles casades, en un 12% dones solteres, i en un 32,6% no eren unitats familiars. En el 29,3% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,4% tenia menys de 18 anys, un 9,4% entre 18 i 24, un 28,6% entre 25 i 44, un 20,1% de 45 a 60 i un 16,5% 65 anys o més.
L'edat mediana era de 38 anys. Per cada 100 dones hi havia 94,8 homes. Per cada 100 dones de 18 o més anys hi havia 92 homes.
La renda mediana per habitatge era de 21.719 $ i la renda mediana per família de 32.500 $. Els homes tenien una renda mediana de 25.417 $ mentre que les dones 26.500 $. La renda per capita de la població era de 15.601 $. Aproximadament el 4,8% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Douglas Luiz Soares de Paulo

Douglas Luiz Soares de Paulo (nascut el 9 de maig de 1998), més conegut simplement com a Douglas Luiz, és un futbolista professional brasiler que juga com a migcampista per la Juventus de la Sèrie A.

## Palmarès

* Equip de l'any del Campeonato Carioca: 2017

## Referències

* ↑ «Com nove jogadores de Fla e Flu, Ferj divulga seleção do Campeonato Carioca». Globoesporte.com, 07-05-2017. [Consulta: 8 maig 2017].

## Enllaços externs

* Douglas Luiz a footballzz.co.uk
* Douglas Luiz, Fitxa a Soccerway
# Farmàcia Anselm Clavé, 35

L'antiga Farmàcia del carrer Anselm Clavé, 35 (Valls) era una obra noucentista inclosa a l'Inventari del Patrimoni Arquitectònic de Catalunya.

## Descripció

Es tractava d'un edifici de planta baixa únicament i rectangular.
Fa cantonada amb el carrer de l'Avenir, en la qual tenia molta més longitud. En aquesta façana hi havia cinc obertures, quatre d'elles amb amplada gairebé d'un metre i força alta, amb llindes corbes i una petita cornisa; l'obertura central corresponia a una finestra amb la llinda alineada amb els altres quatre. La fatxada es rematava amb un mur que corresponia a la coberta plana, disposant al bell mig un perfil de línia mixta.llinda
La porta d'accés a la farmàcia pel carrer Anselm Clavé tenia uns muntants i llinda corba fet amb obra vista, que es el que permet classificar-lo d'estil modernista. Per damunt d'aquesta porta, a l'altura de la coberta hi havia cornisa corba i també es repetia el mateix perfil de l'altre façana.

## Referències

* 1 2 3 «Farmàcia Anselm Clavé, 35». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Can Lledó

«Can Lledó» té aquests significats:
* Can Lledó (Bigues), masia al poble de Bigues (Bigues i Riells, Vallès Oriental)
* Can Lledó (Lliçà d'Amunt), masia al municipi de Lliçà d'Amunt
* Can Lledó (Teià), masia del segle xiv al municipi de Teià (Maresme)
* Can Lledó Nou, masia al municipi de Súria (Bages)
# Batis cuacurta

La batis cuacurta (Batis mixta) és un ocell de la família dels platistèirids (Platysteiridae).

## Hàbitat i distribució

Habita la selva pluvial, clars i matoll de les terres baixes del sud-est de Kenya, est i sud de Tanzània (excepte l'extrem sud-est).

## Referències

* ↑ «Batis cuacurta». Cercaterm. TERMCAT, Centre de Terminologia. Rev. 20/10/2021(català)
# Earlandita

L'earlandita és un mineral de la classe dels compostos orgànics. Rep el seu nom d'Arthur Earland (1866-1958), oceanògraf britànic i especialista en foraminífers.

## Característiques

L'earlandita és una substància orgànica de fórmula química Ca₃[CH₂(COO)-CHOH(COO)-CH₂(COO)]₂·4H₂O. Cristal·litza en el sistema monoclínic.
Segons la classificació de Nickel-Strunz, l'earlandita pertany a «10.AC - Sals d'àcids orgànics: sals benzines» juntament amb els següents minerals: mel·lita i pigotita.

## Formació i jaciments

Ocorre en sediments no consolidats del fons de l'oceà, a 2.580 metres de profunditat. Va ser descoberta l'any 1936 a l'Antàrtida Occidental, concretament a les coordenades 71°22'S, 16°34'W del Mar de Weddell (Antàrtida). Sol trobar-se associada a altres minerals com el quars.

## Referències

* ↑ «Earlandite» (en anglès). Mindat. [Consulta: 2 novembre 2016].
# Tukulninurta

Tukulninurta és el nom dels següents personatges:
# Can Morat

Can Morat és una masia de Riudellots de la Selva (Selva) inclosa a l'Inventari del Patrimoni Arquitectònic de Catalunya.

## Descripció

L'edifici és de tres naus, dues plantes, vessant a laterals i cornisa catalana simple. El portal és adovellat i al costat esquerre hi ha una finestra emmarcada amb pedra amb la llinda decorada amb un element floral inscrit en un triangle, igual que les dues laterals del primer pis. Les tres finestres d'aquest primer pis són rectangulars típicament renaixentistes amb guardapols. L'obertura central, més grossa, i la de l'esquerre presenten culs-de-llàntia als extrems del guardapols, mentre que la de la dreta té dos caps d'angelets.
El mas ha estat dividit en quatre habitatges amb accessos independents. A la dreta del portal principal, probablement on hi havia una altra finestra, ara hi ha una porta amb llinda de fusta que mena a un dels habitatges en força mal estat. A la part del darrere hi les altres dues habitacions que ocupen part del cos principal i els cossos afegits. La façana lateral presenta una llinda amb la data 1574. A l'interior la sala central conserva la volta de rajols plans en forma d'espiga de peix i el paviment de toves original. La cuina també conserva la volta situada transversalment respecte a la de la sala central.

## Referències

* ↑ «Can Morat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Gran Portugal

El nom de Gran Portugal o Portugalícia és un terme defensat per alguns nacionalistes portuguesos i gallecs que defensen la unitat cultural, lingüística, històrica i geogràfica entre els pobles de Portugal i Galícia.
El terme de Portugalícia és reconegut per l'Associació Gallega de la Llengua i ha estat àmpliament emprat pels escriptors portuguesos Manuel Rodrigues Lapa i José Rodrigues Miguéis, així com pels fundadors del Centre de Mitjans Independents Portugal-Galicia, que comptà amb la participació de voluntaris gallecs i portuguesos decidits a unir esforços i treballar per millorar la comunicació entre ambdós territoris després de segles de distanciament.
El concepte de Gran Portugal té les seves arrels a l'Era dels Descobriments, quan els navegants portuguesos van descobrir i poblar terres abans deshabitades, com ara Madeira, les Illes Salvatges, les Açores, Cap Verd, São Tomé i Príncipe i altres territoris de l'oceà Atlàntic.

## Vegeu també

* Regne de Galícia i Portugal
* Portuguès
* Qüestió d'Olivença
# Bansho Shirabesho

El Bansho Shirabesho (蕃書調所) —literalment Institut per a l'Estudi de Llibres de Bàrbars, és a dir, occidentals— va ser una institució japonesa responsable de la traducció i estudi de llibres i publicacions estrangeres al final del període Edo. Fundada el 1857 a Kudanzakashita per tal d'ampliar la necessitat d'investigar occident més enllà dels estudis holandesos, i oberta a joves samurais estudiants, va funcionar com una mena d'agència del govern del Shogunat Tokugawa. Es va canviar el nom per Yōsho shirabesho (洋書調所) (Institut per a l'Estudi de Llibres Occidentals) el 1862, període en què va experimentar una reforma interna esdevenint també un institut per a samurais, augmentant les matèries d'estudi, amb un augment d'alumnes en anglès i francès principalment, i per Kaiseijo (開成所) el 1863. Després de la Guerra Boshin es va tornar a anomenar com a Kaisei gakkō (開 成 学校) aquest cop, administrada pel govern de l'era Meiji i continuant amb la tasca de traducció de llengües occidentals. Va esdevenir en una de les institucions predecessores de la Universitat de Tòquio.

## Referències

* 1 2 Duke, 2009, p. 19.
* ↑ DD.AA., 2015, p. 15.
* ↑ DD.AA., 2015, p. 16.
* ↑ Duke, 2009, p. 20.
* ↑ DD.AA., 2015, p. 16-17.
* ↑ DD.AA., 2015, p. 21.
* ↑ DD.AA., 2015, p. 17.

## Bibliografia

* Duke, Benjamin C. The history of modern Japanese education : constructing the national school system,1872-1890. Rutgers University Press, 2009. ISBN 9780813544038.
* DD.AA.. Agency and patronage in eastern translatology. Cambridge Scholars Publishing, 2015. ISBN 9781443878777.
# Earl de Rosslyn

Earl de Rosslyn és un títol de la noblesa del Regne Unit. Va ser creat l'any 1801 per Alexander Wedderburn, 1r Baró Loughborough, Lord Canceller de 1793 a 1801, amb agraïment al seu nebot James St Clair-Erskine, ja que Wedderburn no tenia hereus propis. La baronia esdevenia extinta a la seva mort, però el comtat va passar, al seu nebot, qui així esdevenia el segon Comte de Rosslyn. El segon Earl era un tinent general a l'Exèrcit i també exercia políticament com Lord Privy Seal i Lord President of the Council.
El seu fill, el tercer Earl, fou un general en l'exèrcit i també polític exercint com Sotssecretari de l'estat per la Guerra. El va succeir el seu fill, el quart Earl. que va servir com capità al servei del cap del govern de la casa dels lords a la segona administració conservadora de Lord Salisbury.
A partir del 2015, els títols tenen el seu besnet, el setè comte, que va succeir al seu pare el 1977. És un antic agent de policia del servei de la policia metropolitana. Lord Rosslyn és també un dels noranta càrrecs hereditaris elegits que romanen a la House of Lords després de l'aprovació de la House of Lords Act de 1999.
L'assentament familiar és el castell de Roslin a Midlothian, Escòcia. El Comte també posseeix la capella Rosslyn.

## Comtes de Rosslyn (1801)

* Alexander Wedderburn, 1r Earl de Rosslyn (1733–1805)
* James St Clair-Erskine, 2n Earl de Rosslyn (1762–1837)
* James Alexander St Clair-Erskine, 3r Earl de Rosslyn (1802–1866)
* Robert Francis St Clair-Erskine, 4t Earl de Rosslyn (1833–1890)
* James Francis Harry St Clair-Erskine, 5è Earl de Rosslyn (1869–1939)
* Anthony Hugh Francis Harry St Clair-Erskine, 6è Earl de Rosslyn (1917–1977)
* Peter St Clair-Erskine, 7è Earl de Rosslyn (n. 1958)

## Notes

* ↑ London Gazette.
* ↑ London Gazette.
* ↑ London Gazette.

## Referències

* Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990
# Fireball

Fireball és el cinquè disc d'estudi de la banda britànica de hard rock, heavy metal i blues-rock, Deep Purple i el segon amb la formació coneguda com a Mk II. Va ser el primer dels tres discs de la banda que assolirien la primera posició de la llista d'èxit al Regne Unit.

## Cançons
### Edició original europea

Totes les cançons compostes per Blackmore, Gillan, Glover, Lord i Paice.
* "Fireball" – 3:25
* "No No No" – 6:54
* "Demon's Eye" – 5:19
* "Anyone's Daughter" – 4:43
* "The Mule" – 5:23
* "Fools" – 8:21
* "No One Came" – 6:28
L'edició dels EUA i Canadà conté la cançó "Strange Kind of Woman" en comptes de "Demon's Eye"

## Músics

* Ian Gillan - Veu
* Ritchie Blackmore - Guitarra
* Roger Glover - Baix
* Jon Lord - Teclats
* Ian Paice - Bateria
# Assaka

Assaka (Pali) o Ashmaka (Unśmaka), fou una regió de l'Índia antiga (700–300 aC). Fou un del shODasa (setze) mahajanapades (regnes i repúbliques del nord de l'Índia) sorgits vers el segle VI aC, esmentats en el text budista Anguttara Nikaya.
La regió es localitza a les ribes del Godavari, entre el Godavari i el riu Manjira. Fou l'únic Mahajanapada situat al sud de les muntanyes Vindhya i estava a Dakshinapatha (terme per indicar el sud). Correspon alvui dia al districte de Nizamabad i parts del d'Adilabad a Telangana i els de Nanded i Yavatmal a Maharashtra.
Històricament la seva capital és esmentada com Potali o Podana, i se situava al modern tehsil de Nandura. Correspon a la moderna població de Bodhan. El nom Pràcrit de Bodhan (Telugu: బోధన్) deriva de "bhoodaan" (sànscrit भूदान) (telugu భూదాన్) vol dir "Terra donada als pobres com almoina".
El text budista Mahagovinda Suttanta esmenta un governant d'Assaka, Brahmadatta, qui governava a Potali.
El Matsya Purana (capítol 272) llista vint-i-cinc governants d'Unśmaka, contemporanis als governants Shishunaga de Magadha.
Més tard la població es va estendre al sud cap al territori dels Raixtrakutes, el qual és ara el modern estat de Maharashtra.
Ashmaka és també anomenada Assaka i Unśvakas en la literatura budista i al poemari Gatha Saptashati de rei Hāla. Ashmaka deriva de la paraula sànscrita "Ashma" que significa pedra o gemma: De fet es troben milers de monticles i pedres en aquesta regió i per això fou anomenada Ashmaka. S'especula que aproximadament entre 10 i 20 milions d'anys enrere havia caigut allí un Meteorit.

## Referències

* ↑ Raychaudhuri, Hemchandra (1972) Political History of Ancient India, University of Calcutta, mumbai, p.80
# Perrin Buford

Perrin Buford (Decatur, 25 de gener de 1994) és un jugador de bàsquet estatunidenc. Mesura 1,98 m. i pot jugar en les posicions d'aler i escorta.

## Carrera esportiva

A l'NCAA va jugar una temporada amb els Motlow State, una altra amb els Southwest Tennessee CC i dues temporades amb els Middle Tennessee State Blue Raiders. Després de no ser triat en el Draft de l'NBA del 2016, la temporada 2016-17 va debutar com a professional a la Due Gold italiana a les files del Moncada Agrigento. va disputar 33 partits amb una mitjana anotadora de 16,79 punts per partit.
Després de jugar la lliga d'estiu de l'NBA de 2017 amb els Boston Celtics, se'n va a la lliga australiana per jugar amb els Brisbane Bullets. Al final de la temporada torna a Europa per jugar a la lliga turca a les files del Yeşilgiresun Belediye. En acabar la competició turca fitxa pels Caciques de Humacao, de la lliga porto-riquenya, per reforçar l'equip de cara als darrers partits de la competició.
El 6 d'agost de 2018 signa per l'Avtodor Saratov rus per jugar la VTB United League i la FIBA Europe Cup. Un cop acabada la temporada, juga durant dos mesos als Fujian Sturgeon de la lliga xinesa. En el mes de novembre de 2019 fitxa pel Club Joventut Badalona de la lliga Endesa, on disputarà onze partits fins al 6 de febrer de 2020, data en què es devincula del club badaloní.

## Referències

* ↑ «Perrin Buford Is Avtodor Newcomer» (en anglès). BC Avtodor, 03-08-2018 [Consulta: 1r novembre 2019]. Arxivat 1 de novembre 2019 a Wayback Machine. «Còpia arxivada». Arxivat de l'original el 2019-11-01. [Consulta: 1r novembre 2019].
* ↑ «Perrin Buford es desvincula del Joventut». L'esportiu de Catalunya, 06-02-2020 [Consulta: 8 febrer 2020].